	
 
	                                                   Anexa nr.1 la H.C.L. nr. 79  /2026


 REGULAMENTUL PRIVIND ORGANIZAREA ŞI DESFĂŞURAREA ACTIVITĂŢILOR ECONOMICE DE COMERCIALIZARE A PRODUSELOR ŞI  SERVICIILOR DE PIAŢĂ ÎN MUNICIPIUL VULCAN

             CAP.I. DISPOZIŢII GENERALE

Art.1 Prezentul regulament reglementează activităţile din sectorul comercial, al serviciilor de piaţă, cerinţele necesare în vederea desfăşurării acestor activităţi şi împreună cu anexele stabileşte procedura de obţinere a acordului de funcţionare, modelul acestuia, modelul cererii, contravenţiile şi sancţiunile ce se vor aplica în cazul nerespectării prevederilor legale, de către persoanele fizice autorizate, întreprinderile individuale, întreprinderile familiale şi societăţile comerciale, în conformitate cu prevederile: 
·  O.G. nr.99/2000 privind comercializarea produselor și serviciilor de piață, republicată, cu modificările și completările ulterioare;
· H.G nr. 333/2003 pentru aprobarea Normelor metodologice de aplicare a Ordonanței Guvernului nr. 99/2000 privind comercializarea produselor și serviciilor de piața;
· HG 843/1999 privind încadrarea pe tipuri a unităților de alimentație publică neincluse în structurile de primire turistice;
· O.U.G nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările ulterioare;
· H.G. nr. 348/2004 privind exercitarea comerţului cu produse şi servicii de piaţă în unele zone publice;
· Legea 227/2015 privind Codul Fiscal;
· Legea 61/1991 pentru sancționarea faptelor de încălcare a unor norme de conviețuire socială, a ordinii și liniștii publice;
· O.G. nr 2/2001 privind regimul juridic al contravențiilor ;
· OUG nr, 57/2019 privind Codul Administrativ ;
Art.2 Orice activitate economică privind comercializarea produselor și serviciilor de piață se face numai de către comercianți autorizați în condițiile legii.
               
             CAP.II DEFINIREA UNOR TERMENI 
Art.3. În înțelesul prezentului Regulament, următorii termeni se definesc astfel:
 - acordul de funcţionare: este actul administrativ cu caracter individual, prin care se stabilesc condiţiile de desfăşurare a activităţilor de comercializare a produselor şi serviciilor de piaţă, şi se emite de către autorităţile administraţiilor publice locale pe raza cărora operatorul economic urmează să îşi desfăşoare activitatea, în structuri de vânzare cu sediu fix, pe perioadă nedeterminată, atât timp cât condiţiile iniţiale pentru care s-a solicitat acordul de funcţionare rămân nemodificate şi documentele care constituie dosarul de solicitare a acordului/autorizaţiei de funcţionare sunt valabile.
- acordul de funcționare pentru comerț ambulant: actul administrativ cu caracter individual, eliberat de către instituție solicitantului în vederea desfășurării activității propuse, respectiv activități sezoniere sau de comerț ambulant (terase, rulote, tonete, standuri mobile, sau în vehicule special amenajate, etc.)

CAP. III AUTORIZAȚIA DE FUNCȚIONARE PENTRU COMERȚ AMBULANT  ȘI  SEDIU FIX 
Art. 4  
1) Comerţul în zone publice se desfăşoară în structuri de vânzare cu sediu fix sau ambulant. 
2) Autorizația de funcționare va fi eliberată la cererea scrisă a agentului economic.
3) Autorizația de funcționare va fi emisă pentru fiecare punct de lucru al agenților economici pentru codurile CAEN prevăzute în anexa la Ordonanța Guvernului nr.99/2000 privind comercializarea produselor și serviciilor de piață, cu modificările și completările ulterioare, fiind exceptate sediile sociale ale agenților economici dacă nu sunt folosite ca birouri sau activități pentru care, prin legi speciale sunt prevăzute alte competențe.
4) Autorizarea de funcționare va fi emisă pe o perioadă nedeterminată. 
5) [bookmark: _Hlk205547355][bookmark: _Hlk205532842][bookmark: _Hlk205532619][bookmark: _Hlk205548311]Prin excepţie de la prevederile alin. (4), în cazul apariţiei oricăror modificări în tipul de activitate  desfăşurată sau a schimbării suprafeţei structurii de vânzare pentru care s-a solicitat acordul de funcţionare sau în cazul expirării documentelor depuse la dosarul constituit în vederea eliberării acordului de funcţionare, operatorul economic are obligaţia, în termen de 30 de zile calendaristice de la data începerii activităţii noi/modificate/expirării documentelor în vederea desfăşurării activităţii, să obţină un nou acord de funcţionare. În lipsa efectuării acestor demersuri, acordul de funcţionare se suspendă în mod automat, cu aplicarea sancţiunilor prevăzute la art.73 pct.1 din Ordonanța Guvernului nr. 99/2000 privind comercializarea produselor și serviciilor de piață, republicată, cu modificările și completarile ulterioare.  Prevederile se aplică şi în cazul transferului, mutării sau extinderii unui exerciţiu comercial, precum şi în cazul modificărilor aduse structurii de vânzare.
6) Acordul de funcționare va fi emis pentru fiecare punct de lucru  ambulant (de tip terase, rulote, tonete, standuri mobile, sau în vehicule special amenajate)  dacă amplasamentul este ocupat și/sau activitatea este desfășurată pe o perioadă mai mare de 6 luni dintr-un an calendaristic pe perioada cuprinsă în contractul sau în acordul de ocupare al domeniului public sau privat pe care agentul economic îl deține pentru amplasamentul ocupat.

Art. 5 Conținutul autorizației/acord de funcționare va cuprinde următoarele elemente :
 a) numărul și data emiterii;
 b)denumirea entității solicitante; 
       c) numărul de înregistrare al agentului economic la Oficiul Național al Registrului Comerțului;
        d) codul unic de înregistrare; 
        e) adresa punctului de lucru; 
        f) codul/codurile CAEN pentru care se solicită eliberarea autorizației; 
        g) programul de funcționare.
             Art.6 
1)  Documentaţia în vederea obţinerii acordului de funcţionare trebuie să cuprindă : 
a) [bookmark: _Hlk225249069]cerere tip; 
b)  copie carte de identitate pentru reprezentantul legal al firmei ;
c) certificatul de înregistrare emis de Oficiul Registrului Comerţului ;
d) certificat constatator pentru sediul social și  punct de lucru emis de Oficiul Registrului Comerţului dar nu mai vechi de 30 de zile ;
e) dovada deținerii  spațiului în care se desfășoară activitatea propusă    (contract de comodat, închiriere, vânzare – cumpărare etc), extras de carte funciara nu mai vechi de 30 de zile al spațiului precum și schița spațiului (RELEVEU)
f) autorizaţia securitatea la incendiu emisă de ISU, după caz;
g) autorizaţie de mediu sau punct de vedere,  după caz; 
h) document de înregistrare sanitar veterinară şi pentru siguranţa alimentelor, după caz;
i) notificare pentru certificarea conformităţii cu normele de igienă şi sănătate publică pentru funcţionarea obiectivelor cu risc, după caz;
j) alte avize,  autorizaţii şi acorduri  necesare în funcţie de profilul de activitate sau puncte de vedere acolo unde situaţia nu este clară;
k) declaraţia pe propria răspundere privind încadrarea pe tipuri a unităţilor de alimentaţie publică în dublu exemplar, în conformitate cu H.G. nr.843/1999 – în cazul unităților nou înființate. 
l) declarația privind taxa de salubrizare pentru punctul de lucru cu sediu fix şi dovada achitării la zi a serviciului ;
m) [bookmark: _Hlk206062195]obligativitatea achitării la zi a obligațiilor fiscale către bugetul local;
n) dovada achitării taxei aferente autorizației de funcționare în cuantumul stabilit în funcție de activitatea desfășurată , stabilită prin hotârare de consiliu.  
2) Documentaţia depusă va fi verificată de către Compartimentul Urbanism,  Protecţia Mediului în vederea respectării regulamentelor proprii şi a planurilor de urbanism ; de către Serviciul Impozite şi Taxe din punct de vedere al achitării obligaţiilor fiscale către bugetul local iar din punct de vedere comercial de către Compartimentul Privatizare, Comercial. 
3) În cazul în care dosarul depus de solicitant nu este complet instituția va putea solicita completarea acestuia în termen de 30 de zile lucrătoare de la data primiri solicitării.  În cazul în care solicitarea nu îndeplinește condițiile autoizației de funcționare instituția va emite un răspuns de respingere motivat.
	
Art. 7 Suspendarea acordului de funcționare
      1)   Suspendarea acordului de funcționare poate fi dispusă de către primar, la propunerea 
funcționarului public cu atribuții în acest sens sau a agenților constatatori, conform legislației în vigoare, în una din următoarele situații:
a) Suspendarea autorizațiilor sau avizelor emise de către alte instituții, precum și a altor acte care au stat la baza eliberării acordului de funcționare;
b)  Funcționarea fără respectarea condițiilor prevăzute în acordul de funcționare;
c)  Nerespectarea orarului de funcționare;
d)  Încălcarea normelor de protecția mediului înconjurător;
e)  Încălcarea legislației privind ordinea și liniștea publică; 
          2)  Suspendarea activității se dispune de către Primarul municipiului Vulcan, care a emis acordul de funcționare, pentru o durată de 30 de zile sau pâna la momentul la care se vor remedia neregulile constatate, în baza unui referat motivat, întocmit de persoanele împuternicite să constate contravențiile și să aplice sancțiuni din cadrul Poliției Locale Vulcan sau de către serviciile de specialitate ale primăriei. 
 Art. 8 
         1) Autorizaţia de funcţionare poate fi anulată conform legislaţiei în vigoare în următoarele situaţii: 
         a) în cazul sancţionării de minim 3 ori într-o perioadă de 12 luni consecutiv pentru aceeaşi faptă; 
         b) ulterior emiterii autorizaţiei de funcţionare, persoana autorizată nu mai îndeplineşte cerinţele şi criteriile care au stat la baza emiterii acestora; 
         c) la cererea persoanei autorizate; 
          2) Dispoziția de suspendare sau anulare a activității comerciantului poate fi contestată potrivit Legii contenciosului Administrativ nr. 554/2004, cu modificările și completările ulterioare.
          3) Desfășurarea activităților ce fac obiectul prezentului regulament fără autorizații de funcționare va fi sancționată conform prevederilor legale in vigoare
          4)  Cererea în vederea emiterii/ reînnoirii autorizației de funcționare, modelul de declarație conform HG 843/1999, precum și modelul autorizației de funcționare, vor avea forma și conținutul cuprinse în Anexele 1 – 3 la prezentul regulament.

CAP. IV OBLIGAȚIILE PROPRIETARILOR ȘI OPERATORI ECONOMICI 
Art. 9 
1) Proprietarii spațiilor în care se desfășoară activități de comerț/servicii de piață vor asigura repararea, zugrăvirea și întreținerea fațadei clădirii în care se desfășoară activitatea, cu respectarea legislației în vigoare în domeniul construcțiilor, a planului urbanistic general și îndeplinirea tuturor diligențelor astfel încât starea tehnică a acesteia să nu constituie pericol public și să respecte estetica urbană a orașului.
2) Operatorii economici au obligația de a asigura igienizarea/deszăpezirea și libera circulație în zona aferentă punctului de lucru în care se desfășoară activități de comerț/servicii de piață. Toate aceste obligații trebuie îndeplinite la momentul autorizării și pe parcursul derulării activității.
3) Corelarea desfășurării activității comerciale într-o structură de vânzare cu conținutul certificatului de urbanism și al autorizației de construire, respectându-se prevederile regulamentului local de urbanism.
4) Respectarea prevederilor legale în materie de urbanism cu privire la construcțiile, modificările construcțiilor sau amenajările care se fac în vederea desfășurării activității.
            5) Respectarea hotărârilor adoptate de consiliul local referitoare la buna gospodărire a municipiului.
            6) Este interzisă comercializarea produselor ce ar putea avea impact asupra sănătății populației.

Art.10 
Încadrarea pe tipuri a unităţilor de alimentaţie publică se realizează de către agenţii economici, în baza unei declaraţii pe propria răspundere, în conformitate cu prevederile H.G. 843/1999 privind încadrarea pe tipuri a unităţilor de alimentaţie publică neincluse în structurile de primire turistice. În cazul unităţilor nou înfiinţate declaraţia se depune la primărie  o dată cu cererea pentru obţinerea acordului de funcţionare.  Atunci când survin modificări privind tipul unităţii de alimentaţie publică, în termen de 10 zile agentul economic va întocmi o nouă declaraţie, pe care o va depune la primărie.
            Art.11 Fac excepţie la obţinerea acordului de funcţionare activităţile comerciale desfăşurate cu ocazia sărbătorilor tradiţionale şi a festivalurilor organizate cu acordul autorităţii  administraţiei publice locale, in  următoarele condiţii:  
- sunt constituite şi înregistrate legal;
- deţin autorizaţiile şi/sau avizele de funcţionare eliberate în conformitate cu specificul activităţii şi reglementările legale în vigoare.
Art.12 Programul general de funcţionare a agenţilor economici se va încadra între orele 600- 2200. 
             Art.13 Pentru unităţile situate la parter de bloc indiferent de profilul de activitate programul de  funcţionare va fi între orele 600- 2200.
 Art.14 Pentru unităţile care desfășoară activități de comercializare produse alimentare și nealimentare, precum și cele prestatoare de servicii situate în clădiri independente programul de funcţionare poate fi  non – stop.
Art.15 Pentru unităţile de alimentaţie publică situate în clădiri independente programul de funcţionare va fi  între orele 06,00 – 24,00.
Art.16 Pentru  restaurantele care organizează mese festive în clădiri independente,  situate în zonă cu aglomerare de locuinţe şi care prin activitatea lor pot tulbura ordinea şi liniştea publică, programul de funcţionare va fi  între orele 06,00 – 24,00. Ocazional dacă sunt solicitări pentru program prelungit, se va cere  acordul primăriei, cu condiția respectării reglementărilor în vigoare privind normele de conviețuire socială, ordine și liniște publică.
       	Art. 17 Restaurantele care organizează mese festive în clădiri independente şi nu  sunt situate în zonă cu aglomerare de locuinţe pot   funcţiona cu program  non – stop.
	Art. 18 Desfășurarea activităților comerciale ce fac obiectul prezentului regulament fără a deține acord de funcționare și fară a fi respectate cerințele și criteriile necesare desfășurării activităților comerciale, atrag după sine  sancționarea conform prevederilor Ordonanței Guvernului nr. 99/2000 privind comercializarea produselor și serviciilor de piață, republicată, cu modificările și completarile ulterioare.
[bookmark: _Hlk205878425]Art. 19 Contravențiile savârșite de către comercianți sunt cele prevăzute la art.73 pct.1-4, 6-11, 13 și 201 – 23 din Ordonanța Guvernului nr. 99/2000 privind comercializarea produselor și serviciilor de piață, republicată, cu modificările și completarile ulterioare, și vor fi sancționate conform art. 75, art. 76, lit.a,  și ale art.78.

CAP.V. DISPOZITII FINALE 
           Art. 20 Criterii și reguli care vor sta la baza emiterii autorizațiilor de funcționare: 
a) Respectarea criteriilor generale privind determinarea zonelor și locurilor de vânzare din municipiul Hunedoara, a planului general de dezvoltare urbană referitor la funcțiunile admise; 
b) Desfășurarea activității propuse în mod civilizat care să respecte normele de conviețuire socială, ordine și liniște publică, conform prevederilor legale în vigoare;
 c) Îndeplinirea tuturor condițiilor stabilite de lege în vederea desfășurării unei activități corespunzătoare. 
d) Exercițiul comercial să nu se desfășoare în spații improvizate; 
e) Activitatea propusă trebuie să se desfășoare în spații care să se armonizeze cu arhitectura zonală; 
f) -Indiferent dacă activitatea autorizată se desfășoară în cadrul unui punct fix sau într-o structură provizorie sau mobilă, perimetrul din imediata apropiere a acestora, va fi obligatoriu întreținut și curățat de către cel ce desfășoară activitatea.
            g) Respectarea prevederilor legale în materie de urbanism cu privire la construcțiile, modificările construcțiilor sau amenajările care se fac în vederea desfășurării activității.
            Art. 21 
            1) Prezentul regulament se completează cu prevederile ale Ordonanței de Guvern nr. 99/2000 privind comercializarea produselor și serviciilor de piață, precum și cu prevederile legale în vigoare, cu aplicare în domeniu. 
           2) Prin intenția de solicitare a autorizației de funcționare, precum și prin depunerea documentației solicitate, solicitantului îi sunt opozabile toate condițiile și prevederile prezentului regulament.
 

[bookmark: _Hlk228268943][bookmark: _Hlk183594425]Municipiul Vulcan, 29.04.2026

